《秋思 其一》
元代·贝琼

两河兵合尽红巾，岂有桃源可避秦。马上短衣多楚客，城中高髻半淮人。

荷翻太液非前日，花落蕃禧又暮春。莫上高楼望西北，远山犹学捧心颦。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。